Միքայել Կյուիզանս

Միքայել Կյուիզանս (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Բավարիա Մյունխենի կազմում։ Խաղում է կենտրոնական կիսապաշտպանի դիրքում։

Ակումբային կարիերա

Բորուսիա Մյոնխենգլադբախ 
Կյուիզանսը հանդես է եկել Ստրասբուրգի, Շիլտիգայմի և Նանսիի ակադեմիաներում։ 2017 թվականի մայիսի 9-ին նա 5 տարվա պայմանագիր կնքեց Բորուսիա Մյոնխենգլադբախի հետ։ Իր պրոֆեսիոնալ դեբյուտը նշեց սեպտեմբերի 19-ին՝ փոխարինելով Քրիստոֆ Կրամերին Շտուտգարտի դեմ խաղում։ Առաջին հանդիպումը թիմի մեկնարկային կազմում անցկացրեց սեպտեմբերի 30-ին՝ Հանովերի դեմ խաղում՝ այս խաղում դառնալով գոլային փոխանցման հեղինակ։ 2017 թվականի դեկտեմբերին և 2018 թվականի հունվարին Կյուիզանսը ճանաչվեց Բորուսիայի ամսվա լավագույն ֆուտբոլիստ։ 2017-18 մրցաշրջանում ֆրանսիացին անցկացրեց 27 հանդիպում՝ դառնալով 2 գոլային փոխանցման հեղինակ և ճանաչվելով Բորուսիա Մյոնխենգլադբախի տարվա լավագույն ֆուտբոլիստ։

2018 թվականի հունիսի 14-ին Կյուիզանսը երկարաձգեց իր պայմանագիրը Բորուսիա Մյոնխենգլադբախի հետ մինչև 2023 թվականը։ Դեկտեմբերի 18-ին ֆրանսիացին գոլային փոխանցում տվեց Ալասան Պլեային Նյուրնբերգի դեմ խաղում՝ օգնելով իր թիմին հաղթել 2-0 հաշվով։ 2019 թվականի հունիսի 17-ին ֆրանսիացին ընդգրկվեց Golden Boy-ի տարվա 100 թեկնածուների ցանկում։ Բորուսիա Մյոնխենգլադբախի կազմում Կյուիզանսը անցկացրեց 39 հանդիպում՝ դառնալով 3 գոլային փոխանցման հեղինակ։

Բավարիա Մյունխեն 
2019 թվականի օգոստոսի 18-ին Կյուիզանսը 5 տարվա պայմանագիր կնքեց Բավարիա Մյունխենի հետ։ Ակումբը նրա համար վճարեց 10 միլիոն եվրո։ Իր դեբյուտը նշեց օգոստոսի 31-ին՝ փոխարինելով Տիագո Ալկանտարային Մայնց 05-ի դեմ խաղում։

Միջազգային կարիերա 
Կյուիզանսը ներկայացրել է Ֆրանսիան բոլոր տարիքային երիտասարդական հավաքականներում։ 2016 թվականին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով բոլոր 3 հանդիպումներում, իսկ Ֆրանսիան դուրս մնաց խմբային փուլից՝ զբաղեցնելով վերջին հորիզոնականը իր խմբում։ 2018 թվականին Կյուիզանսը Մ19 հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում և դառնալով գոլի ու 3 գոլային փոխանցման հեղինակ։ Նա ընդգրկվեց առաջնության խորհրդանշական հավաքականում, իսկ Ֆրանսիան դուրս մնաց մրցաշարի կիսաեզրափակչից՝ 2-0 հաշվով պարտվելով Իտալիային։ 2019 թվականին Կյուիզանսը մասնակցեց աշխարհի Մ20 առաջնությանը՝ անցկացրած 4 հանդիպումներում դառնալով 2 գոլի և 1 գոլային փոխանցման հեղինակ, իսկ Ֆրանսիան դուրս մնաց մրցաշարի 1/8 եզրափակչից։

Կարիերայի վիճակագրություն

Ակումբային վիճակագրություն 
2019 թվականի նոյեմբերի 4-ի դրությամբ

Նվաճումներ

Անհատական 

Բորուսիա Մյոնխենգլադբախի տարվա լավագույն ֆուտբոլիստ. 2017–18
ՈՒԵՖԱ Եվրոպայի Մ19 առաջնության խորհրդանշական հավաքական. 2018

Ծանոթագրություններ

Արտաքին հղումներ 

 Կյուիզանսի պաշտոնական Տվիտերի էջը
 Կյուիզանսի պաշտոնական Ինստագրամի էջը
 Կյուիզանսը transfermarkt-ում
 Կյուիզանսը soccerbase.com-ում
 Կյուիզանսը WhoScored.com կայքում
 Կյուիզանսը Բավարիա Մյունխենի պաշտոնական կայքում 
 Կյուիզանսը ՈՒԵՖԱ-ի պաշտոնական կայքում
 Կյուիզանսը Ֆրանսիայի ֆուտբոլի ֆեդերացիայի կայքում 

Ֆուտբոլի կիսապաշտպաններ
Ֆրանսիացի ֆուտբոլիստներ
Բորուսիա Մյոնխենգլադբախի ֆուտբոլիստներ
Բավարիա Մյունխենի ֆուտբոլիստներ
Բունդեսլիգայի ֆուտբոլիստներ